**Ministru kabineta noteikumu projekta** **„Grozījumi Ministru kabineta 2008.gada 21.oktobra noteikumos Nr.881 „Noteikumi par darbības programmas “Cilvēkresursi un nodarbinātība” papildinājuma 1.1.2.1.1.apakšaktivitāti “Atbalsts maģistra studiju programmu īstenošanai””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. |
| 2. | Pašreizējā situācija un problēmas | Ministru kabineta 2008.gada 21.oktobra noteikumu Nr.881 „Noteikumi par darbības programmas „Cilvēkresursi un nodarbinātība” papildinājuma 1.1.2.1.1.apakšaktivitāti „Atbalsts maģistra studiju programmu īstenošanai”” (turpmāk – noteikumi Nr.881) 49.punkts nosaka, ka sadarbības iestāde finansējuma saņēmējam, kas nav valsts budžeta iestāde, pārskaita avansa maksājumu līgumā par projekta īstenošanu minētajos termiņos un kārtībā 20 procentu apmērā no projekta attiecināmo izmaksu kopsummas. Lai nodrošinātu efektīvu ESF līdzekļu izlietojumu, ir nepieciešams precizēt noteikumu Nr.881 49.punktu saskaņā ar Ministru kabineta 2010.gada 9.novembra noteikumiem Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”, paredzot iespēju sadarbības iestādei, ja tai ir pieejami valsts budžeta līdzekļi pēc vienošanās par projekta īstenošanu noslēgšanas, piešķirt finansējuma saņēmējam avansu saskaņā ar kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšana un izdevumu deklarācijas sagatavošana.Noteikumi Nr.881 62.punkts nosaka, ka mērķstipendiju maģistrantam var piešķirt tikai vienas maģistra studiju programmas apguvei un viena maģistra grāda ieguvei. Pašreizējā noteikumu Nr.881 62.punkta redakcija pieļauj iespēju interpretācijai, minēto nosacījumu attiecinot gan uz 1.1.2.1.1.apakšaktivitāti „Atbalsts maģistra studiju programmu īstenošanai” (turpmāk – 1.1.2.1.1.apakšaktivitāte), gan uz projektu. Lai nodrošinātu efektīvu ESF līdzekļu izlietojumu nepieciešams precizēt noteikumu Nr.881 62.punktu, skaidri norādot, ka nosacījums par vienas maģistra studiju programmas apguvi un maģistra grāda ieguvi ir piemērojams 1.1.2.1.1.apakšaktivitātes, nevis individuāla projekta ietvaros.Vienlaikus ir nepieciešams arī pastiprināt pasākumus iespējamā dubultfinansējuma (dubultstipendijas) riska mazināšanai, tai skaitā, izvirzot prasību maģistrantiem, kuri pretendē uz ESF stipendijas saņemšanu, iesniegt atbilstošu apliecinājumu un augstākās izglītības institūcijām pirms līguma slēgšanas veikt apliecinājumā sniegtās informācijas pārbaudi (saskaņā ar normatīvo aktu prasībām informācijai par Eiropas Savienības fondu atbalsta saņēmējiem ir jābūt publiski pieejamai, un augstākās izglītības institūcijām kā 1.1.2.1.1.apakšaktivitātes projektu īstenotājām ir pienākums publicēt ESF stipendijas saņēmēju sarakstu savā tīmekļa vietnē), kā arī sadarbības iestādei pārbaudot un apstiprinot finansējuma saņēmēja maksājumu pieprasījumus un sagatavojot izdevumu deklarāciju, izlases veidā veikt maģistranta apliecinājumā (4.pielikums) sniegtās informācijas atbilstības pārbaudi. Ņemot vērā iepriekšminēto, ir nepieciešams papildināt noteikumu projektu ar 4.pielikumu „Maģistranta apliecinājums” (turpmāk – apliecinājums), paredzot, ka apliecinājums ir noteikumu Nr.882 67.punktā minētā līguma neatņemamā sastāvdaļa. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2008.gada 21.oktobra noteikumos Nr.881 „Noteikumi par darbības programmas „Cilvēkresursi un nodarbinātība” papildinājuma 1.1.2.1.2.apakšaktivitāti „Atbalsts maģistra studiju programmu īstenošanai”” (turpmāk – noteikumu projekts) paredz šādus grozījumus:* precizē sadarbības iestādes funkcijas, nosakot, ka sadarbības iestādei, pārbaudot un apstiprinot finansējuma saņēmēja maksājumu pieprasījumus un sagatavojot izdevumu deklarāciju, izlases veidā ir jāpārbaudamaģistranta apliecinājumā (4.pielikums) sniegtās informācijas atbilstību;
* nosaka iespēju sadarbības iestādei, ja tai ir pieejami valsts budžeta līdzekļi pēc vienošanās par projekta īstenošanu noslēgšanas, piešķirt finansējuma saņēmējam avansu saskaņā ar kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšana un izdevumu deklarācijas sagatavošana;
* precizē noteikumu Nr.882 62.punktu, ka nosacījums par vienas maģistra studiju programmas apguvi un maģistra grāda ieguvi ir piemērojams 1.1.2.1.1.apakšaktivitātes ietvaros;
* nosaka prasības maģistrantam, kurš pretendē uz mērķstipendiju, iesniegt maģistranta apliecinājumu (4.pielikums), apliecinot, ka maģistrants atbilst noteikumu Nr.881 61.punktā noteiktajām prasībām.
 |
| 5. | Projekta izstrādē iesaistītās institūcijas | Valsts izglītības attīstības aģentūra. |
| 6. | Iemesli, kādēļ netika nodrošināta sabiedrības līdzdalība | Projekts neaizskar sabiedrības tiesības, tāpēc projekta izstrādes procesā nav nepieciešams iesaistīt sabiedrības pārstāvjus. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Augstākās izglītības institūcijas, kas ir noteiktas kā finansējuma saņēmēji 1.1.2.1.1.apakšaktivitātē. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III, IV, V un VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un Valsts izglītības attīstības aģentūra.  |
| 2. | Projekta izpildes ietekme uz pārvaldes funkcijām | Projekta izpildē iesaistītās institūcijas projekta izpildi nodrošina to esošo funkciju un uzdevumu ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Broks

Vīza: valsts sekretārs M.Gruškevics

13.09.2011 14:08

783

J.Sviridenkova

67047774

jevgenija.sviridenkova@izm.gov.lv